als_Latn dik_Latn sag_Latn
Arrestimet/ 17 të arrestuar në një ditë, drejtonin mjetin në gjendje të dehurKronikë Monday, March 16th, 2015
Mes të arrestuarve edhe rektori i Universitetit të Durrësit. Operacioni i kryer brenda 24 orëve. Arsyeja e aksionit, parandalimi i aksidenteve. Rezultojnë të gjithë me sasi alkooli tej normave
Rritja e numrit të viktimave si pasojë e aksidenteve rrugore ka detyruar Policinë e Shtetit të organizojë një operacion 24-orësh, me objekt parandalimin e tyre dhe konstatimin e personave që kryejnë shkelje të qarkullimit rrugor. Sipas burimeve nga Policia e Shtetit, bëhet e ditur se gjatë këtij operacioni janë vënë në pranga për akuzën e shkeljes së rregullave të qarkullimit rrugor dhe drejtim mjeti në gjendje të dehur 17 persona. Në njoftimin e saj publik, policia shprehet se prej kohësh është duke zhvilluar operacione të befasishme me anë të të cilave do të mund të ulë ndjeshëm numrin e të aksidentuarve, si pasojë e personave që drejtojnë automjetin në gjendje të dehur, pra duke konsumuar alkool më tepër sesa norma e lejuar. Sipas të dhënave, bëhet me dije se të gjithë personat e arrestuar gjatë kryerjes së testit të alkoolit kanë rezultuar me një përqindje alkooli mbi 0.5 % që është norma e lejuar. Këtyre personave u është hequr e drejta e drejtimit të automjetit për një periudhë 6 mujore dhe nga ana tjetër janë vënë në procedim penal. Por prangave gjatë kësaj fundjave nuk i ka shpëtuar as rektori i Universitetit të Durrësit. Policia e Tiranës njofton se ka bërë arrestimin e tij gjatë një kontrolli rutinë.
Rektori
Rektori i Universitetit të Durrësit, Mithat Mema, është arrestuar nga policia në orët e para të ditës së pardjeshme (14 mars) për drejtim automjeti në gjendje të dehur. Tashmë ai është liruar pas vendimit të Prokurorisë, për t’u ndjekur penalisht në gjendje të lirë. Kjo, pasi më 13 mars rreth orës 22:00, automjeti tip “Skoda” me targa AA 476 AK që drejtohej nga rektori, brenda të cilit ndodheshin edhe katër prokurorë, është përplasur me një makinë tip “BMW” me targë TR 1888 M në afërsi të Kthesës së Kamzës. Në këtë aksident u shënuan vetëm dëme materiale, teksa policia pasi mbërriti në vendngjarje ka nisur hetimet për zbardhjen e rrethanave të plota aksidentit. Rektori i Universitetit të Durrësit gjatë testit të alkoolit të realizuar nga patrulla e policisë ka rezultuar se konsumuar alkool mbi masën 0.65 mgl. Policia Rrugore në kuadër të procedurave sekuestroi automjetin e përfshirë në aksident, ndërsa materialet procedurale i kaluan Prokurorisë së Rrethit Tiranë, sakaq u bë edhe arrestimi në flagrancë i Mithat Memës. Mithat Mema prej katër vitesh mban postin e rektorit të Universitetit të Durrësit “Aleksandër Moisiu”. Ai ka kryer studimet e larta në Universitetin e Kamzës, ndërsa studimet pasuniversitare i ka vijuar në Spanjë.
Të arrestuarit
“Nga ana e Komisariatit të Qarkullimit Rrugor Tiranë, gjatë një nisme të zhvilluar për parandalimin e aksidenteve (drejtues mjetesh që përdorin pije alkoolike) më datë14-15.3.2015 është bërë arrestimi i 17 shtetasve, konkretisht: Mithat Mema, Idriz Lami, Salmet Grrica, Xhimi Zuna, Agim Hasula, Ervin Leka, Florenc Lami, Ibrahim Kotarja, Mehmet Koçi, Nejat Bindebri, Bledar Lato, Alfred Ferati, Fation Gjuzi, Marvin Subashi, Eklad Pjetri, Besnik Papa dhe Flogert Hormeni. Këta shtetas u arrestuan për veprën penale “Drejtimi i automjeteve në gjendje të dehur apo pa dëshmi”, parashikuar nga neni 291 i Kodit Penal. Aksioni zhvillua në orët e vona të natës dhe në mëngjes herët, për drejtuesit e mjeteve të cilët përdorin pije alkoolike. Ndër këta Mithat Mema është dhe rektori i Universitetit të Durrësi”t.
Energjia/ Në një javë, 11 të arrestuar 18 të shpallur në kërkim
Aksioni i Policisë së Shtetit në bashkëpunim me OSHEE-në ka vazhduar edhe gjatë javës që kaloi. Burime të Policisë së Shtetit bëjnë me dije se si pasojë e këtij aksioni është bërë e mundur konstatimi i shumë shkeljeve nga abonent të ndryshëm. Në të gjithë vendin gjatë kësaj jave kanë vepruar 105 grupe të përbashkëta Polici – OSHEE. Janë kryer kontrolle të përbashkëta Polici – OSHEE në 5.902 raste. Si rezultat i kontrolleve të kryera në terren në abonentët biznes dhe familjarë, janë evidentuar 41 raste të vjedhjes së energjisë elektrike me 41 autorë. Nga këta janë arrestuar në flagrancë 11 persona të cilët akuzohen për vjedhje të energjisë elektrike. Janë shpallur në kërkim 18 persona, si dhe ndiqen në gjendje të lirë 12 persona. Po gjatë kësaj jave janë ndërprerë 3.599 lidhje të abonentëve debitorë dhe 41 lidhje të paligjshme.
Gjithashtu janë kontrolluar 138 kabina elektrike dhe abonentët që furnizohen nga këto kabina. Policia e Shtetit dhe OSHEE janë të vendosur ta çojnë deri në fund punën e nisur, deri në shkëputjen e fundit të lidhjeve të paligjshme, duke përballur me forcën e ligjit të gjithë ata persona, të cilët abuzojnë me energjinë elektrike, duke e vjedhur atë, qofshin këta përfaqësues biznesesh, individë, apo punonjës të vetë OSHEE-së.
Sarandë/ Shfrytëzoi bashkëjetuesen për prostitucion, pranga autorit
Policia e Sarandës arrestoi për veprën penale “Shfrytëzim prostitucioni” shtetasin Olsi Mucodede, vjeç 23, banues në lagjen nr. 3. Arrestimi i tij u krye pasi që prej një viti ka detyruar me dhunë bashkëjetuesin e tij shtetasen B. Gj., 24 vjeç të prostituohej. Sipas burimeve të policisë, vaja është kapur nga policia teksa prostituonte në një prej hoteleve të Sarandës. Ndërkohë që arrestimi i bashkëjetuesit të saj është kryer në flagrancë. Gjithashtu në lidhje me këtë rast është bërë arrestimi në flagrancë edhe i shtetasit Ali Hide, vjeç 58, banues në lagjen nr. 4, pasi u kap në flagrancë në banesën e tij duke kryer marrëdhënie seksuale në banesën e tij me shtetasen e mësipërme që shfrytëzohej për prostitucion kundrejt shumës prej 10 mijë lekë. Nga hetimet e kryera ka rezultuar se personi i arrestuar Olsi Mucodede gjente klientët për shtetasen B. Xh, dhe se prostitucioni kryhej në banesat e klientëve ose në dhoma hotelesh të ndryshëm. Materialet iu referuan organit të Prokurorisë për ndjekje të mëtejshme.
als_Latn als_Latn als_Latn uzn_Latn als_Latn als_Latn als_Latn als_Latn als_Latn als_Latn als_Latn als_Latn